Държавен вестник, бр. 5, 2009 г., стр. 96

С Т Р .  96
Д Ъ Р Ж А В Е Н   В Е С Т Н И К
Б Р О Й  5
то стопанство, правата, спрямо които се прила-
гат разпоредбите на общото законодателство
относно поземлената собственост, плодополз-
ването на недвижимо имущество, както и пра-
вата върху променливи или определени по раз-
мера си плащания, представляващи компенса-
ция за разработването или за правото на разра-
ботване на минерални залежи, източници и
други природни ресурси. Кораби и самолети не
се считат за недвижимо имущество.
3. Разпоредбите на алинея 1 се прилагат по
отношение на доходи, получени от пряко из-
ползване, отдаване под наем или използване
под каквато и да е друга форма на недвижимо
имущество.
4. Разпоредбите на алинеи 1 и 3 се прилагат
също така и по отношение на доходи от недви-
жимо имущество на предприятие. Разпоредби-
те на алинеи 1 и 3 обаче не се прилагат, ако
притежателят на доходите съгласно алинеи 1
или 3 като местно лице на едната договаряща
държава осъществява стопанска дейност в дру-
гата договаряща държава чрез място на сто-
панска дейност, разположено там, и недвижи-
мото имущество, във връзка с което са платени
доходите, е действително свързано с това място
на стопанска дейност. В този случай се прила-
гат разпоредбите на член 7.
5. Въпреки това, докато местно лице на Съ-
единените щати няма право по българското
законодателство да избере изчисляването на
данъка върху доходи от недвижимо имущество
да се извършва на нетна база, както ако този
доход беше доход от стопанска дейност, при-
числим към място на стопанска дейност в Бъл-
гария, българският данък, наложен по алинея
1, няма да надвишава 10 процента от брутната
сума на дохода.
Член 7
Печалби от стопанска дейност
1. Печалбите на предприятие на едната до-
говаряща държава се облагат с данък само в
тази държава, освен ако предприятието из-
вършва стопанска дейност в другата догова-
ряща държава чрез място на стопанска дей-
ност, разположено там. Ако предприятието
извършва стопанска дейност по този начин,
печалбите на предприятието могат да се об-
лагат в другата държава, но само такава част
от тях, каквато е причислима към това място
на стопанска дейност.
2. Като се имат предвид разпоредбите на али-
нея 3, когато предприятие на едната договаря-
ща държава извършва стопанска дейност в дру-
гата договаряща държава чрез място на сто-
панска дейност, разположено там, във всяка
договаряща държава към това място на стопан-
ска дейност ще се причисляват печалбите от
стопанска дейност, които то би получило, ако
беше отделно и самостоятелно предприятие,
извършващо същите или подобни дейности при
същите или подобни условия.
3. При определянето на печалбите от мяс-
то на стопанска дейност се допуска приспада-
не на тези разходи, които са извършени за
целите на стопанската дейност на мястото на
стопанска дейност, включително управленс-
ките и общите административни разходи, из-
вършени както в държавата, в която се нами-
ра мястото на стопанска дейност, така и на
всяко друго място.
4. Не се причисляват печалби от стопанска
дейност към мястото на стопанска дейност само
поради покупка от това място на стопанска
дейност на стоки за предприятието.
5. За целите на предходните алинеи печал-
бите, причислими към мястото на стопанска
дейност, се определят ежегодно по един и същ
начин, освен ако не съществува сериозна и ос-
нователна причина за противното.
6. Когато печалбите включват елементи от
доход, разгледани отделно в други членове на
тази спогодба, разпоредбите на тези членове
няма да се засягат от разпоредбите на този
член.
Член 8
Международен транспорт
1. Печалбите на предприятие на едната до-
говаряща държава от експлоатация на кораби
или самолети в международния  транспорт се
облагат с данък само в тази държава.
2. За целите на този член печалбите от екс-
плоатация на кораби или самолети включват,
но не се ограничават до:
а) печалбите от отдаване под наем на кора-
би или самолети с екипаж за определено време
или за определено пътуване; и
б) печалбите от отдаване под наем на кора-
би или самолети без екипаж, ако доходът от
наем е съпътстващ по отношение на печалбите
от експлоатацията на кораби и самолети в меж-
дународния транспорт.
3. Печалбите на предприятие на едната до-
говаряща държава от използването, поддържа-
нето или отдаването под наем на контейнери
(включително трейлери, баржи и свързано с тях
оборудване, необходимо за превоз на контейне-
ри), използвани за превоз на стоки, се облагат
с данък само в тази договаряща държава, освен
ако тези контейнери или трейлери и свързано-
то с тях оборудване се използват за транспорт
изключително между места, намиращи се в
другата договаряща държава.
4. Разпоредбите на алинеи 1 и 3 се прилагат
също и по отношение на печалби от участие в
пул, съвместна стопанска дейност или между-
народна експлоатационна агенция.